वहाँ शीशम, कचनार, मुनगा या सहजन के पेड़ भी थे। एतवा ने बताया कि‍ इन फलों से हमारा और हमारे मवेशि‍यों का पेट भरता है और कुछ बाजार में बेच कर जीवोकापर्जन कर लेते हैं। बड़े उत्साह से कहा-‘देखि‍ए भगवान ने कि‍तना कुछ दि‍या है हमें! हम ही सँभाल नहीं पाते। अगर जंगलों को बचाकर रखें, तो कभी खाने की कमी नहीं होगी हमें।’ उसके (बारी) बागीचे में महुआ सूख रहा था। कुछ कच्चा, कुछ पका महुआ। बताया कि‍ अब दाम थोड़ा अच्छा मि‍लने लगा है...वरना पहले बहुत सस्ते में बेचना पड़ता था। पास ही एक कुआँ था और उसके पास खेत में गेहूँ की फसल लहलहा रही थी।